TM เพิ่มสินค้าใหม่ “อุปกรณ์ป้องกันการดึง” วางขายผ่าน “TM CARE SHOP”
TM เดินหน้าเพิ่มสินค้าใหม่ “อุปกรณ์ป้องกันการดึง” ทดแทนการผูกมือผู้ป่วย พร้อมทั้งช่วยสามารถออกกำกล้ามเนื้อและนิ้วได้ วางขายผ่าน “TM CARE SHOP” เจาะกลุ่มลูกค้าผู้สูงอายุ
TM เพิ่มสินค้าใหม่ “อุปกรณ์ป้องกันการดึง” ทดแทนการผูกมือผู้ป่วย วางขายผ่าน “TM CARE SHOP” เจาะกลุ่มลูกค้าผู้สูงอายุ
21 เม.ย. 2566

นางสุนทรี จรรโลงบุตร ประธานเจ้าหน้าที่บริหาร บริษัท เทคโนเมดิคัล จำกัด (มหาชน) หรือ TM เปิดเผยว่า ที่ผ่านมาบริษัทได้ให้ความสำคัญกับการคัดเลือกสินค้าหลายชนิดเพื่อรองรับการก้าวเข้าสู่สังคมผู้สูงอายุอย่างเต็มรูปแบบ และในเดือนมีนาคมนี้ได้นำเอาสินค้าประเภท “อุปกรณ์ป้องกันการดึง” มาขายผ่านร้าน TM CARE SHOP
ทั้งนี้ อุปกรณ์จะนำมาใช้ในการแก้ปัญหาการผูกมือผู้ป่วยด้วยอุปกรณ์เดิม ทั้งยังช่วยให้ผู้ป่วยสามารถออกกำลังกล้ามเนื้อมือและนิ้วได้ โดยออกแบบให้อุปกรณ์นี้ทำหน้าที่ในการกระตุ้นประสาทสัมผัส ฝ่ามือหรือปลายนิ้วมือของผู้สูงอายุ เนื่องจากผู้สูงอายุซึ่งเป็นผู้ที่มีการสูญเสียความจดจ่อจึงเกิดภาวะที่ถูกเบี่ยงเบนความสนใจได้ง่าย
สำหรับอุปกรณ์ป้องกันการดึงนี้ถูกออกแบบให้เป็นถุงมือขึ้นรูปด้วยผ้าฝ้ายยืด 100% เนื่องจากเป็นผ้าที่เกิดจากการถัก ทำให้มีความยืดหยุ่น ใส่สบาย รองรับน้ำหนักได้ดีกว่าผ้าทอ ซึ่งมีโครงสร้างการทอที่บางและเรียบไม่รองรับน้ำหนักเท่าผ้าถัก ขณะเดียวกันอุปกรณ์ป้องกันการดึงยังประกอบด้วย ชิ้นวัสดุเบี่ยงเบนความสนใจบริเวณฝ่ามือ ผลิตด้วยยาง EKO rubber Grade LX ความหยาบระดับ 3 ขนาดกว้าง x ยาว 15 เซนติเมตร และชิ้นวัสดุเบี่ยงเบนความสนใจบริเวณอุ้งมือและปลายนิ้ว รูปทรงคล้ายเมล็ดถั่ว ผลิตจากโฟมยางพารา
นอกจากนี้แล้วยังออกแบบให้เลือก 2 คอลเลคชั่น ได้แก่ คอลเลชั่นสัตว์เลี้ยงทั้งสุนัขและแมว  และคอลเลคชั่นสัตว์ทะเล มีให้เลือกทั้ง วาฬ ปลาหมึก และปลาดาวทะเล รวมทั้งยังสามารถปรับเปลี่ยนให้มีสีสันด้วยการผสมผง Eko rubber สีชมพู  สีฟ้า และสีเหลือง และผสมสารเคมีลงไปในยางแผ่นยางเพื่อช่วยเบี่ยงเบนความสนใจของผู้สูงอายญาติ และสร้างบรรยากาศที่เป็นมิตรในการใช้งานที่ดีขึ้น ทั้งนี้ การออกแบบที่ช่วยเรื่องการเบี่ยงเบนความสนใจบริเวณฝ่ามือและปลายนิ้วนั้นผลิตจากโฟมยางพารา ได้ออกแบบ 4 ชนิด ได้แก่ รูปทรงกลม รูปทรงกลมผิว ขรุขระ รูปทรงคล้ายเมล็ดถั่ว
สำหรับผู้ที่สนใจผลิตภัณฑ์สามารถสอบถามข้อมูลการให้บริการได้ที่ TM CARE SHOP โทรศัพท์ 1360 ต่อ 8101 / 8102 เปิดให้บริการจันทร์-ศุกร์ ตั้งแต่เวลา 8.00-17.00 น. รวมทั้งติดต่อผ่านช่องทาง [email protected] : @tmcareshop และ FacebookPage https://www.facebook.com/TMCARESHOP/ หรือ www.tmcare-shop.com